**Notă informativă**

**la Proiectul Hotărîrii Guvernului pentru modificarea şi completarea**

**HG nr. 20 din 20.01.2009 cu privire la eliberarea unor bunuri materiale din rezervele materiale de stat**

La începutul anului 2009, din cauza situaţiei de criză privind livrarea gazelor naturale în Republica Moldova, S.A. „CET-Nord” a fost transferată la arderea păcurii. Guvernul a aprobat Hotărîrea nr. 20 din 20.01.2009, prin care S.A. „CET-Nord” din rezervele materiale de stat cu titlu de împrumut pe termen scurt (cu termenul de restituire pînă la 31.12.2009), i-au fost eliberate cantităţile necesare de păcură.

La moment întreprinderea are un procent de achitare a energiei termice furnizate consumatorilor de aproximativ 98%, iar în prezent sunt întreprinse măsuri de economisire a resurselor materiale şi forţei de muncă în scopul eficientizării utilizării mijloacelor financiare. Necătînd la aceste fapte situaţia financiară la întreprindere este una foarte dificilă.

Motivul principal îl constituie datoriile acumulate faţă de furnizorul de gaze naturale S.R.L. „Bălţigaz”, care la moment constituie constituie 38,1 mln lei.

La moment S.A. „CET-Nord” din motivul acumulării datoriilor sus-menţionate şi lipsei posibilităţii de achiziţionare, nu este în capacitate să întoarcă Agenţiei Rezerve Materiale cantitatea de 110 tone de păcură, marca M 100, în conformitate cu Hotărîrea Guvernului nr. 20 din 20.01.2009.

Pe de altă parte nerestituirea cantităţii de păcură sus-menţionate, va induce aplicarea penalităţilor financiare de către Agenţia Rezerve Materiale, în conformitate cu prevederile art. 13 al Legii privind rezervele materiale de stat şi de mobilizare nr. 589 din 22.09.1995. Acest fapt ar înrăutăţi şi mai mult situaţia financiară a S.A. „CET-Nord” punînd în pericol aprovizionarea cu agent termic a mun. Bălţi în sezonul rece 2013-2014.

Soluţionarea acestei probleme este posibilă prin modificarea HG nr. 20 din 20.01.2009, în vederea extinderii termenului de întoarcere a 110 tone de păcură către Agenţia Rezerve Materiale pînă la 31 decembrie 2014, respectiv extinderea termenilor pentru reîntoarcerea celorlalte cantităţi de păcură cu un an calendaristic pentru fiecare poziţie.

**Viceprim-ministru,**

**Ministrul economiei Valeriu LAZĂR**